Diari Oficial de la Generalitat Valenciana


Sumari del DOGV 4045, del 18-07-2001 (2001/6840)

RESOLUCIÓ de 9 de juliol de 2001, del Rectorat de la Universitat Jaume I de Castelló, per la qual es convoca concurs públic de mèrits per a cobrir places de professors i ajudants.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   4045

Data del DOGV
:   18-07-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/6840


Data del document
:   09-07-2001

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * concurs administratiu
    * universitat
    * personal docent

RESOLUCIÓ de 9 de juliol de 2001, del Rectorat de la Universitat Jaume I de Castelló, per la qual es convoca concurs públic de mèrits per a cobrir places de professors i ajudants. [2001/X6840]
  
La Universitat Jaume I de Castelló convoca concurs públic de mèrits per cobrir les places de professorat contractat que es detallen en l'annex I adjunt.
  
ANNEX I
  
Requisits: les condicions que han de posseir els aspirants són les establertes en aquesta convocatòria i en la legislació vigent: Llei orgànica 11/1983, de 25 d'agost, de reforma universitària (BOE d'1 de setembre de 1983), Reial decret 898/85, de 30 d'abril (BOE de 19 de juny), sobre règim del professorat universitari, modificat pels reials decrets 1200/86, de 13 de juny (BOE de 25 de juny) i 554/1991 de 12 d'abril (BOE de 19 d'abril) i 70/2000 de 21 de gener (BOE de 22 de gener), Reial decret 1.086/89, de 28 d'agost (BOE 9 de setembre), sobre retribucions del professorat universitari, modificat parcialment pel Reial decret 74/2000, de 21 de gener (BOE de 22 de gener), i els Estatuts d'aquesta Universitat.
  
Requisits per a optar a les places de professorat associat:
  
a) Tenir fets els 18 anys i no superar els 70 anys d'edat.
  
b) Estar en possessió del títol especificat per a cada plaça en l'annex I d'aquestes bases, si així es requereix.
  
c) Haver exercit, fora de l'àmbit universitari\*, qualsevol activitat remunerada d'aquelles per a les quals capacite el títol acadèmic, durant un període mínim de tres anys dins dels últims cinc anys. No seran computables les activitats que no siguen fruit d'una relació professional remunerada. Només serà considerada com a activitat professional desenvolupada fora de l'àmbit universitari, l'exercici o l'activitat professional per a la qual els capacite el títol acadèmic que presenten i que els habilite per impartir la docència que tinga assignada la plaça.
  
d) No haver estat separat mitjançant expedient disciplinari del servei de l'administració de l'estat o de l'administració autonòmica o local, ni estar inhabilitat per a l'exercici de funcions públiques.
  
e) No patir malaltia ni defecte físic o psíquic que impedisca el desenvolupament de les funcions corresponents a les places convocades.
  
f) La concurrència dels requisits anteriors haurà d'estar referida a una data anterior a l'acabament del termini de presentació d'instàncies.
  
(\*) S'aplica la interpretació de fora de l'àmbit docent universitari.
  
Requisits per a optar a les places d'ajudant/a:
  
a) Ser espanyol o de nacionalitat d'un estat membre de la Unió Europea o nacional d'aquells estats als quals, en virtut de tractats internacionals celebrats per la Comunitat Europea i ratificats per Espanya, siga d'aplicació la lliure circulació de treballadors en els termes en què es trobe definida en el tractat constitutiu de la Comunitat Europea.
  
b) Tenir complerts 18 anys i no superar els 70 anys d'edat.
  
c) Estar en possessió del títol de llicenciatura, arquitectura o enginyeria superior, excepte en el cas de places adscrites a les àrees de coneixement específiques que determina l'Ordre ministerial de 28 de desembre de 1984 (BOE de 16 de gener de 1985), i aquelles altres acordades pel Consell d'Universitats, en desplegament de l'article 35.1 de la Llei de reforma universitària, en les quals s'exigirà el títol de diplomatura, arquitectura tècnica o enginyeria tècnica.
  
d) No haver estat separat mitjançant expedient disciplinari del servei de l'administració de l'estat o de l'administració autonòmica o local, ni trobar-se inhabilitat per a l'exercici de funcions públiques.
  
e) No patir malaltia ni defecte físic o psíquic que impedisca el desenvolupament de les funcions corresponents a les places convocades.
  
f) La concurrència dels requisits anteriors haurà d'estar referida a una data anterior a l'acabament del termini de presentació d'instàncies.
  
Presentació de sol·licituds:
  
Les sol·licituds s'hauran de presentar al Registre General de la Universitat Jaume I, edifici de Rectorat i Serveis Centrals, campus del Riu Sec, (horari del mes de juny: de dilluns a divendres, de 9 a 14 hores i de 17 a 19 hores; horari dels mesos de juliol i agost: de dilluns a divendres, de 9 a 14 hores), així com als registres enumerats en l'article 38.4 de la Llei 30/1992 (BOE de 27 de novembre), de Règim Jurídic de les Administracions Públiques i del Procediment Administratiu Comú.
  
A cada sol·licitud caldrà acompanyar un únic exemplar de la documentació següent:
  
· Fotocòpia del DNI o del passaport en vigor.
  
· Fotocòpia del títol acadèmic o resguard d'haver abonat els drets d'expedició. En cas de titulacions estrangeres, caldrà acreditar l'homologació corresponent del Ministeri d'Educació i Ciència.
  
· Currículum, segons el model que es facilitarà al Registre General de la Universitat i en http://sic.uji.es
  
· Certificat de l'expedient acadèmic.
  
· Un exemplar de les publicacions.
  
Per acreditar l'exercici de l'activitat professional remunerada, fora de l'àmbit universitari, durant el període requerit:
  
· El professional que treballe per compte propi haurà de presentar fotocòpia del pagament de l'impost d'activitats econòmiques o fotocòpia de les declaracions trimestrals dels pagaments a compte del IRPF.
  
· El professional que treballa per compte d'altri haurà de presentar fotocòpia de contractes visats o informe de vida laboral expedit per la Tresoreria General de la Seguretat Social.
  
· Els empleats públics (funcionaris o laborals), de fora de l'àmbit universitari, certificat de serveis.
  
Documents acreditatius de cada un dels mèrits consignats en el currículum:
  
Els mèrits al·legats en el currículum que no s'hagen justificat documentalment no seran presos en compte per a la resolució del concurs. En el termini de deu dies, comptadors des de la data fi de presentació de sol·licituds, l'interessat haurà de presentar la documentació referida en el currículum i no justificada documentalment, en cas contrari, es considerarà com no presentada.
  
Les persones que opten a més d'una plaça hauran de presentar una sol·licitud independent per a cada una d'aquestes, acompanyada en cada cas de la documentació complementària.
  
Els aspirants a les places perfilades amb docència en valencià hauran de justificar els coneixements de valencià mitjançant l'acreditació oficial ?nivell mitjà- o, si escau, la superació d'una prova de nivell que amb aquesta finalitat realitzarà el Servei de Llengües i Terminologia de la Universitat Jaume I.
  
Termini de presentació de les sol·licituds:
  
Vint dies hàbils a partir de l'endemà de la publicació en el Diari Oficial de la Generalitat Valenciana.
  
Accés electrònic:
  
Es pot accedir a tota la informació de la convocatòria, bases, instàncies, barems, en l'adreça http://sic.uji.es
  
Resolució del concurs:
  
El concurs de les places relacionades en l'annex I es resoldrà durant el mes de setembre de 2001. Les comissions de contractació es reserven el dret a avaluar als primer candidats segons l'ordre de puntuació amb una entrevista personal.
  
El resultat del concurs s'exposarà al tauler d'anuncis del Servei de Recursos Humans, edifici del Rectorat i Serveis Centrals. Aquesta publicació substituirà la notificació personal als interessats i produirà els mateixos efectes, d'acord amb el que disposa l'article 59.5 b) de la Llei 30/92, de 26 de novembre. Contra la resolució de la Comissió es podrà interposar reclamació en el termini que oportunament s'indicarà en la resolució d'adjudicació de la plaça.
  
Els aspirants seleccionats que ocupen un lloc de treball en el sector públic o privat, abans de la signatura del contracte, hauran de verificar al Departament a què pertanya la plaça convocada a concurs la jornada i l'horari de treball que li correspon, conforme al POD del Departament. La contractació estarà condicionada a l'autorització de compatibilitat i a l'estricte acompliment de l'horari en ambdós llocs.
  
D'acord amb la Normativa sobre el procediment abreujat per a resoldre les necessitats de transformacions i contractacions de personal docent i investigador amb caràcter urgent, els departaments podran sol·licitar que es constituïsca una llista d'espera per a la provisió de futures vacants que es produïsquen durant el curs 2001-2002 amb els aspirants admesos per complir els requisits de la convocatòria que no hagen aconseguit plaça en aquest concurs. La inclusió en les esmentades llistes d'espera no atorgarà als aspirants cap dret a la contractació.
  
La signatura del contracte, de caràcter administratiu de col·laboració temporal s'haurà de produir abans de deu dies hàbils comptadors des de la data de publicació de la resolució del concurs. La data de començament del contracte i dels efectes econòmics serà la de compareixença al Servei de Recursos Humans per a la seua formalització. Qualsevol situació que ho impedisca haurà de ser al·legada per escrit per la persona interessada. Si no és així i s'esgota el termini sense haver signat el contracte la persona interessada decaurà en el seu dret.
  
Contra aquesta convocatòria i les seues bases, que són definitives en la via administrativa, les persones interessades podran interposar recurs contenciós administratiu, en el termini de dos mesos comptadors a partir de l'endemà de la publicació d'aquesta convocatòria en el Diari Oficial de la Generalitat Valenciana, davant el Jutjat Contenciós Administratiu de Castelló, d'acord amb els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i potestativament podran interposar el recurs de reposició en el termini d'un mes, davant del rector, d'acord amb els articles 116 i 117 de la Llei 30/1992, segons la seua redacció modificada per la Llei 4/1999, de 13 de gener.
  
Tot això sense perjudici que s'utilitze qualsevol altre recurs que es considere convenient.